LONYO MA TYE I LOK PA LUBANGA | JEREMIA 51-52
Lok pa Jehovah Cobbe Kore ki Kore
Jehovah otito kore ki kore jami ma bitimme i anyim
“Wupak leb aterowu!”
51:11, 28
Jo Medi ki Percia onongo gitye ludiro adada i celo atero dok onongo gitiyo ki atum macalo gin lwenygi ma pire tek loyo. Onongo gipako leb aterogi wek odony matut
“Lulweny me Babilon dong gugiko lweny woko”
51:30
Coc macon ma kicoyo i kom got apada ma kilwongo ni Nabonidus Chronicle waco ni: “Mony pa Ciro odonyo i Babilon labongo lweny.” Man rwatte ki lok pa lanebi Jeremia
“Babilon dong bidoko odur ma obakke lipim . . . bibedo macalo tim aroo matwal”
51:37, 62
Cakke i mwaka 539 K.M.P., deyo pa Babilon ocako rweny woko. Laloc me Grik ma nyinge Alegijanda Madit onongo mito ni Babilon obed bomane madit ento otugi to woko atura. I acakki me cencwari me acel, Lujudaya mogo onongo pud gibedo i Babilon, mumiyo lakwena Petero olimogi kunnu. Ento i cencwari me angwen, boma man onongo dong odoko obwur, dok ogak kit meno matwal
afr_Latn mri_Latn mri_Latn mos_Latn unk luo_Latn luo_Latn unk luo_Latn luo_Latn unk luo_Latn